|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékТel.: +381 21 487 46 14, 487 43 48, 487 43 36ounz@vojvodinа.gov.rs |
|  | SZÁM: 128-451-1413/2017. | KELT: 2017. 03. 15. |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására való odaítéléséről szóló 2017. 03. 13-i keltezésű, 128-451-1412/2017. számú szabályzat 3. szakasza alapján, figyelemmel A Vajdaság Autonóm Tartomány 2017. évi költségvetéséről szóló tartományi képviselőházi rendeletre (Vajdaság AT Hivatalos Lapja, 69/19. szám), a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

tesz közzé

**A VAJDASÁG AUTONÓM TARTOMÁNYI ISKOLÁSKOR ELŐTTI INTÉZMÉNYEK SZÁMÁRA MŰSZAKI DOKUMENTÁCIÓ KIDOLGOZÁSÁNAK 2017. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázatot a Vajdaság Autonóm Tartomány 2017. évi költségvetéséről szóló tartományi képviselőházi rendeletben (Vajdaság AT Hivatalos Lapja, 69/16. szám) biztosított eszközök összegére írjuk ki, éspedig: a Vajdaság autonóm tartományi iskoláskor előtti intézmények számára műszaki dokumentáció kidolgozásának finanszírozására és társfinanszírozására, összesen **3.200.000,00 dinár** összegben.

A műszaki dokumentáció kidolgozásán azon műszaki dokumentáció kidolgozását kell érteni, amely összhangban van a tervezés és építés területét szabályozó hatályos jogszabályokkal, amely szükséges az új létesítmények építését vagy a Vajdaság autonóm tartományi iskoláskor előtti intézmények által használt létesítményeken folytatott munkálatok kivitelezését engedélyező illetékes szerv által kiadandó irathoz, illetve:

* elvi megoldás;
* vázlatterv a hozzátartozó elaborátumokkal (a munkálatok kivitelezését – újjáépítést, átépítést, szanálást jóváhagyó határozat kiadásához);
* építési engedélyhez szükséges terv a hozzátartozó elaborátumokkal;
* kivitelezési terv a hozzátartozó elaborátumokkal;
* kivitelezett létesítmény terve a hozzátartozó elaborátumokkal;
* a beruházásos karbantartás kivitelezési munkáihoz szükséges műszaki leírás és a munkálatok összeírása;
* a tervezés és építés területét szabályozó hatályos jogszabályokkal összhangban lévő, a tervezett projekt megvalósításához szükséges egyéb műszaki dokumentáció.

A pénzügyi kötelezettségek teljesítése a Vajdaság Autonóm Tartomány 2017. évi költségvetésének fizetőképességével összhangban történik.

**PÁLYÁZATI FELTÉTELEK**

*1. Kérelmezők*

Az eszközök felosztásában részvételre jogosult felhasználók a Vajdaság autonóm tartományi helyi önkormányzatok.

*2. Az eszközök felosztásának kritériumai*

Az eszközök felosztásának kritériumai a Tartományi, Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására való odaítéléséről szóló szabályzat szerint az alábbiak:

1. a projekt megvalósításának jelentősége a létesítményt használó gyermekek, nevelők és foglalkoztatottak biztonsága tekintetében,
2. a projekt megvalósításának jelentősége a tartózkodás és a nevelői – oktatói munka színvonalas feltételeinek biztosítása tekintetében,
3. a projekt pénzügyi indokoltsága,
4. a projekt fenntarthatósága,
5. a projekt megvalósítása céljából folytatott tevékenységek,
6. a projekt megvalósításához szükséges biztosított eszközforrások.

**A PÁLYÁZÁS MÓDJA**

Az eszközök odaítélése iránti jelentkezési lapot a Titkárság egységes pályázati űrlapján kell benyújtani. A teljes pályázati dokumentum **2017. március 15-étől** letölthető a Titkárság [**www.puma.vojvodina.gov.rs**](http://www.puma.vojvodina.gov.rs/) honlapjáról.

A jelentkezési lapokat postán az alábbi címre kell elküldeni: Pokrajinski sekretarijat za obrazovanje, propise, upravu i nacionalne manjine – nacionale zajednice, „Za konkurs – za finansiranje izrade tehničke dokumentacije za potrebe predškolskih ustanova na teritoriji AP Vojvodine za 2017. godinu” , 21000 Novi Sad, Bulevar Mihajla Pupina 16, vagy személyesen a tartományi közigazgatási szervek iktatójában, Újvidéken (a Tartományi Kormány épületének földszintjén) lehet benyújtani.

A jelentkezési lapokhoz mellékelni kell a **projektfeladatot, az iskoláskor előtti intézmény igazgatóbizottságának határozatát a projekt megvalósításával kapcsolatos tevékenység megkezdéséről, a műszaki dokumentáció kidolgozásának ajánlatát – előszámláját** (a gazdasági alanyok regiszterébe bejegyzett gazdasági társaságok, egyéb jogi személyek, illetve vállalkozóktól kell beszerezni), **a tervezett projekt megvalósítására eddig rendelkezésre álló dokumentációt** (ha létezik ilyen dokumentáció), **valamint a helyi önkormányzat adóazonosító számáról szóló igazolás fénymásolatát.**

**A pályázati jelentkezések benyújtási határideje 2017. április 13.**

A Titkárság fenntartja a jogát, hogy a pályázótól, szükség szerint, kiegészítő dokumentációt vagy tájékoztatást kérjen, illetve az eszközök odaítéléséhez további feltételek teljesítését jelölje ki.

A Bizottság nem vitatja meg:

* a hiányos jelentkezési lapokat,
* a késve érkező jelentkezési lapokat (a pályázat utolsó napjaként megjelölt határidő után elküldött jelentkezési lapokat),
* a nem engedélyezett jelentkezési lapokat (jogosulatlan személyek és alanyok által benyújtott jelentkezési lapokat, akiket a pályázatban nem irányoztak elő),
* azon jelentkezési lapokat, amelyek nem vonatkoznak a pályázatban előirányzott rendeltetésekre,
* azon felhasználók jelentkezési lapjait, akik az előző időszakban a tartományi költségvetésből odaítélt eszközöket pénzügyi és leíró jelentésekkel nem igazolták.

A pályázat eredményeit közzétesszük a Titkárság internetes honlapján.

**Az érdekeltek a pályázattal kapcsolatos kiegészítő információkat a Titkárság: 021/487 46 14; 487 43 48; 487 43 36 telefonszámain kaphatnak**

 Nyilas Mihály

 tartományi titkár